
Petru Caraman 
PETRU CARAMAN CONCEPTUL FRUMUSEŢII 
UMANE REFLECTAT ÎN 


ANTROPONIMIE LA ROMÂNI ŞI 
ÎN SUD-ESTUL EUROPEI 
Ediţie îngrijită, indice si 
bibliografie de S. Ciubotaru; 
introducere de I. H. Ciubotaru. Iași, 
Editura Universităţii „Alexandru 
Ioan Cuza”, 2011, 770 p. 


Prezenta editie cuprinde 
ultima scriere de proportii, rámasá in 
| manuscris, a remarcabilului folclorist, 
| filolog si slavist Petru Caraman (1898- 
| 1980). Antroponimia din sud-estul 
Europei, in evolutia si semantica sa, l-a 
preocupat pe savant de-a lungul întregii 


Şi Siid-estul Europei 

a A vieți. Pasiunea pentru acest domeniu 
: porneste din anii de doctorat (in 
Polonia, 1925-1928) si s-a materializat 


in cáteva cursuri facultative, tinute la Universitatea din Iasi. Vitregiile rázboiului, 
apoi inláturarea abuzivá a cárturarului din mediile academice, l-au impiedicat sá 
publice lucrarea. Fidel vocației de cercetător, Caraman a continuat, totuși, să adune 
noi materiale si să dezvolte subiectul. Judecând după conţinutul volumului de fata, P. 
Caraman nu-şi încheiase proiectul programat. Studiind antroponimia românească, 
savantul pune în valoare dimensiunea magicului în cultura populară, postulat 
fundamental pe care îl vom regăsi şi in alte opere ale sale (despre colindat, descolindat, 
toiagul colindătorilor, tatuaj etc.). În cadrul subiectului dat, P. Caraman igi manifestă 
solida pregătire de filolog si slavist, înclinația spre investigaţii comparative în ariile 
culturale învecinate cu spațiul românesc. Conţinutul, eruditia, impresionantul aparat 
ştiinţific al lucrării dovedesc vitalitatea creatoare a autorului, în pofida destinului 
amar care l-a urmărit decenii la rând. După cum remarcă Ion H. Ciubotaru, discipol 
şi biograf al savantului, „ultima sa carte nu este doar o lucrare ştiinţifică de primă 
însemnătate, ci si un imn de slavă închinat frumuseţii umane, bucuriei dea trái" (p. 11). 

Monografia lui Petru Caraman are în obiectiv numele personale (alias nume de 
botez, prenume), însemne ale identității care depăşesc prin vechime numele de familie 
(în mediul rural, acestea s-au generalizat abia în sec. XIX, pe cale administrativă). 
Aspiratia spre frumuseţe, prezentă în fiecare creaţie populară, se regăseşte şi în 
antroponimia românească. Valorificând un repertoriu bogat de surse, P. Caraman 
demonstrează că, în trecut, se bucurau de mare popularitate antroponimele având la 
rădăcină cuvintele Frumosul/Frumoasa, Mândrul/Mândra, Drágutul/Dráguta, Mirea, 
Zâna ş.a. Nume de familie şi chiar toponime, hidronime din România se inspira 

din asemenea prenume. Pornind de la valoarea estetică a lexemelor, mentalitatea 
tradiţională a încercat să extrapoleze semantica lor asupra purtătorilor numelui: „orice 
prenume fără excepţie este, pe plan lingvistic, un element augural, care [...] decide 
soarta pruncului denumit prin el” (p. 33). În spatele acestor apelative semnificative, 
subzista „credinţa că individul purtător este sau că va deveni în ceasul vieţii sale ceea ce 
exprimă numele pe care-l poartă” (p. 31). Dimensiunea magic-augurală a numelui este 
confirmată de ritualurile de schimbare a numelui, în cazul copiilor firavi sau bolnavi. 
Se credea că spiritele malefice îi vor ocoli pe acei botezați Lupu/Lupa, Ursu/Ursula. 
Variate genuri folclorice sugerează că, în societatea tradițională, idealul farmecului 
uman (al celui feminin, în special) era investit cu valoare supremă. Conceptul 
frumuseţii devine, astfel, unul dintre elementele definitorii ale individualitátii etnice 
româneşti. Teoria lui P. Caraman întregeşte, din perspectivă etnolingvistica, reflectiile 
lui Constantin Noica din ciclurile de eseuri Creație si frumos în rostirea românească 
(1973), Sentimentul românesc al ființei (1978) ş.a. Fenomene similare caracterizează 
însă şi antroponimia balcanică (la slavii de sud, la greci), subiectul celei de-a doua 
parti a volumului. Autorul subliniază, în consecinţă, că studiul antroponimiei relevă 
„uimitoare afinități, care-i leagă fratern pe oamenii de pretutindeni” (p. 32). 

Valentele socio-culturale ale numelor de persoană deschid noi perspective de 
cercetare în diferite domenii. Bunăoară, mai mulți suverani din Evul Mediu au rămas 
în istorie cu nume măgulitoare: Philippe le Bel (Franţa), Felipe el Bello (Spania), 
Kalopetru şi Kaloian/ Ioan cel Frumos (Bulgaria), Radu cel Frumos (Tara Românească). 
Puţini însă ştiu că lexemul Mușat, nume dinastic în Moldova medievală, derivă din 
frumosát, la origini, „epitet favorit cu care erau dezmierdati pruncii şi care ajunge 
cu timpul să fie utilizat deseori şi ca nume de botez” (p. 155). Deşi astăzi a dispărut 
din uz în dialectul dacoroman, adjectivul musat e atestat, în perioada interbelică, la 
macedoromâni și istroromâni. 

Analizând acte din sec. XIV-XVI, Petru Caraman conchide că la nordul Dunării 
numele Mușat(a) (echivalentul lui Frumosul/Frumoasa) cunoscuse o largă răspândire 
în toate păturile sociale. Domnul Moldovei, Petru I Mușat (1375-1391), îşi datorează 
supranumele unei lecturi eronate a textului slavon din Letopiseţul anonim al Moldovei 
(şi din redactiile sale ulterioare). Traducerea corectă este „Petru Voievod, fiul Musatei", 
adică al Margaretei Musata, doamnă a Ţării Moldovei. Reiesind din mentiunile 
documentare şi din realităţile etnografice, P. Caraman presupune că apelativul dublu 
Margareta Musata aparţinea unei străine (Margarita) care s-a convertit la ortodoxie, 
adoptând un nume nou din tradiția țării (Mușata), sau unei românce (Musata) care, 
trecând la catolicism, a luat numele latin Margarita. Cercetătorul înclină spre a doua 
versiune, deoarece nu crede că o străină ar fi reuşit să aleagă numele Muşata, „atât 
de specific românesc, având aderente intime cu substratul apelativ al fondului lexical 
latin" (p. 226). Faptul cá Petru I prelua, în titulatura oficială, numele mamei, denotă 
cá Margareta Musata fusese o vreme regentă la tronul Moldovei. În opinia lui P. 
Caraman, sintagma controversată „dinastia Musatinilor" sau „Muşatinii” (formulată 
abia de istoricii moderni) află justificare în tradiţia istorico-documentará a ţării. „Din 
moment ce doamna Muşata a fost mama a trei domni, care erau denumiți de popor 
cu supranumele metronimic „al Musatei” - in formă slavonă ,Musátin" - iar acest 

supranume s-a perpetuat din generaţie în generaţie, creând un uz traditional [...] 
dinastia Musatinilor este impusă în primul rând prin puterea tradiției îndelungate, 
care a popularizat-o” (p. 240). 

Analiza antroponimelor româneşti şi slave prilejuieşte noi reconstituiri 
surprinzătoare. Autorul identifică substratul tradiției despre Bucur Ciobanul, 
legendarul întemeietor al Bucureştilor. În trecut, epitetul Bucur/Bucura semnifica 
frumuseţe fizică, mai târziu evoluând semantic spre a denumi o emoție (bucuria 
provocată de un chip frumos). Numele Bucur/Bucura se utiliza mai ales în comunităţile 
pastorale care, în peregrinările cu turmele, au contribuit la răspândirea acestui lexem. 
Astfel, atestăm toponimul Bukurist în Albania, Bukarista, Bukerisa în vestul Carpaţilor 
Apuseni, până în regiunea Moraviei. 

Bun cunoscător al limbilor slave, P. Caraman argumentează, în baza unui studiu 
filologic amănunţit, că denumirile respective se datorează migraţiei unor grupuri ale 
populaţiei româneşti în afara spaţiului carpato-danubian. Dintre lexemele împrumutate 
de români din limba slavonă, autorul consacră un capitol aparte numelor cu rădăcina 
cmpoü- (de la care provin Stroici, Stroie, Stroiescu ş.a.). Savantul remarcă valoarea 
patrimoniului lingvistic românesc, care a conservat forme lexicale dispărute la popoarele 
vecine. „Împrumutând de la slavi prenumele cu tema cmpoii-, pe când acestea erau 
la modă, vechii români au continuat timp îndelungat după aceea să arate o deosebită 
preferinţă pentru ele, desi slavii aproape încetaseră de a le mai cultiva” (p. 687). 

Investigația lui Petru Caraman are la bază un număr impunător de surse 
documentare şi folclorice, dicționare ale dialectelor româneşti sud-dunărene şi ale 
limbilor slave, lexicoane de limbă maghiară si turcă. Autorul citează izvoare valoroase, 
mai puţin cunoscute, cum ar fi pomelnicul de la Vâltori, scris pe lemnul unei icoane 
(astăzi pierdut), pomelnicul versificat, „cu aspect de anale”, al mitropolitului Dosoftei 
(editat sub titlul Molitávnic de-ntáles, Iaşi, 1681). Este greu de imaginat cum a reușit 
să sintetizeze acest material vast (lucrând si asupra altor subiecte), fără a fi angajat 
într-o instituţie academică, fiind persecutat de securitate... 

Concepută mai bine de jumătate de veac în urmă, monografia lui P. Caraman 
posedă, în momentul publicării, o remarcabilă actualitate. Pornind de la datele 
folclorice şi lingvistice, savantul reconstituie coordonate esenţiale ale spiritualității 
arhaice româneşti. În același timp argumentează rolul creator şi de mediere culturală 
al românilor între popoarele Europei de Est. Conceptiile profesorului P. Caraman 
se înscriu organic în studiul structurilor antropologice şi al mentalităților, de largă 
rezonanţă în prezent. Cercetătorul propune o incursiune în substratul arhaic, anonim, 
din care s-au alimentat marile creaţii ale umanităţii (între proiectele sale nefinisate, se 
numără Aeronautica de-a lungul vremii. De la conceptul fantastico-utopic la realizare). 
Invatatul reconstituie, cu erudiție si pătrundere, credinţe, cutume, termeni de amplă 
circulaţie în trecut, reflexele cărora mai dăinuie în societatea modernă. 

Marginalizată pe parcursul vieţii autorului, opera lui Petru Caraman, publicată 
astăzi prin grija soților Ion si Silvia Ciubotaru, devine indispensabilă oricărui cercetător 
al ştiinţelor umaniste. 


Andrei PROHIN, 
cercetător ştiinţific stagiar, Secţia Etnografie, MNEIN 

